kardosdrur/scandi-wiki huggingface dataset:
Carlos Batres

Carlos Alberto Batres González (født 2. april 1968) er en tidligere fodbolddommer fra Guatemala. Han dømte internationalt under det internationale fodboldforbund FIFA fra 1996 til 2010, hvor han var placeret i den nordamerikanske dommergruppe. Han dømte s første gruppekamp mod  ved VM 2002.

Batres har deltaget ved 2 VM slutrunder (2002 og 2010), hvor det i alt blev til 5 kampe. Han var udtaget til at deltage ved slutrunden i 2006, men måtte opgive at deltage da hans dommer-team ikke bestod fitness-testen op til slutrunden..

Civilt arbejder Batres som forsker .

Karriere

VM 2002 
   –   (gruppespil)
   –   (ottendedelsfinale)

VM 2010 
   –   (gruppespil)
   –   (gruppespil)
   –   (kvartfinale)

Referencer 

Fodbolddommere
Sportsfolk fra Guatemala
Dommere i VM i fodbold 2002
Dommere i VM i fodbold 2010
Chaiyaphum

Chaiyaphum (tidliger Ban Luang thai ชัยภูมิ) er hovedstaden i provinsen Chaiyaphum i det nordøstlige Thailand (Isan-området). Benfolkingstallet var i (2005) 58.400.

Byen ligger  340 km nordøst for Bangkok. 

Byen var engang en station for khmer og laotiske tropper hvilket kan være grunden til at der i 1100-tallet blev bygget et sygehus. 

Senere blev byen underlagt det lokale fyrstedømme der havde hovedkvarter i Nakhon Ratchasima. Kommandøren Phraya Phakdi Chumphon overgav i 1824 byen til kong Jessadabodindra. Som tak blev han den første leder i byen, som nu fik navnet Chaiyaphum.

 

Byer i Thailand
Viborg Bryghus

Viborg Bryghus er et mikrobryggeri, som blev indviet i 2006 i Wændelins Pakhus i Viborg.

16 år efter at Odin Bryggeriet lukkede i Viborg, tog Viborg Stifts Folkeblad med chefredaktør Lars Norup i spidsen i 2004 initiativ til igen at åbne et bryggeri i byen. 24. august 2005 blev der etableret et anpartsselskab fordelt på mere end 4.000 anpartshavere. 

Bryggeriet og det tilhørende udskænkningssted "Bryggerstuen Munken" blev etableret i Wændelins Pakhus; en del af en gammel købmandsgård bygget af Søren Wændelin i 1854. Bygningen er i dag delvis fredet og ligger få meter fra Sortebrødre Kirke. Viborg Bryghus blev indviet den 11. maj 2006. I 2008 blev den årlige kapacitet næsten fordoblet, da bryghuset gik fra 50.000 liter til 90.000 liter øl.

Øl 

Bryggeriet har blandt andet navngivet nogle af deres øl efter veje i Viborg, såsom Mageløs og Navnløs.

I samarbejde med Muskelsvindfonden lancerede Viborg Bryghus i sommeren 2009 en øl med navnet "Gangbar Lager". Det specielle ved denne øl var, at den kun kan købes på steder, hvor der er let tilgængelighed for kørestolsbrugere og gangbesværede. Det var også den første øl fra bryghuset, der kunne købes i hele Danmark.

Den 22. oktober 2010, kl. 22.10, lancerede Viborg Bryghus den første pilsner i sortimentet, da de genoplivede Viborg Pilsneren med den nye "Viborg Premium Pilsner". Opskriften kommer fra Viborgs brygmester Peter Schrøder, men øllet bliver produceret og tappet på Bryggeriet Vestfyen i Assens.

Sankt Kjeld er en helgen fra Viborg, der fik opkaldt en øl efter sig, Sct. Kjeld Bocken, men den er nu udgået af sortimentet.

Se også 
 Bryggerier i Danmark

Referencer

Eksterne henvisninger 

 Viborg Bryghus' officielle hjemmeside

Mikrobryggerier fra Danmark
Etableret i 2006
Bryghus
Miyagi-præfekturet

Miyagi-præfekturet (宮城県; Miyagi-ken) er et præfektur i Japan.

Præfekturet ligger i regionen Tōhoku på øen Honshu i Japan. Det har et areal på og et befolkningstal på  indbyggere. Hovedbyen er Sendai.

Administrativ inddeling 
Præfekturet var i 2006 inddelt i tolv byer (shi), ti distrikter (gun) og en by med speciel status (Sendai, serei shitei toshi). Distrikterne har ingen egentlig administrativ funktion, men fungerer hovedsagelig som postnummerområder. De 10 distrikter er inddelt i sammenlagt 23 mindre administrative enheder som kaldes cho, machi eller mura.

Miyagi var det præfektur der især blev ramt af jordskælvet ved Sendai den 11. marts 2011.

Byer:
 Higashimatsushima, Ishinomaki, Iwanuma, Kakuda, Kesennuma, Kurihara, Natori, Osaki, Sendai, Shiogama, Shiroishi, Tagajo, Tome

Distrikter:
 Igu, Kami, Katta, Kurokawa, Miyagi, Motoyoshi, Oshika, Shibata, Toda, Watari

Eksterne henvisninger

Referencer 

Japans præfekturer
Chanthaburi

Chanthaburi (จันทบุรี) er hovedstaden i provinsen Chanthaburi i det østlige Thailand.Befolkningen var i 2005 på 27.602.

Byer i Thailand
Badlands National Park

Badlands National Park i det sydvestlige South Dakota i USA står for bevarelsen af 98.740 hektar (244.000 acres) kraftigt eroderede butter, tinder og toppe midt i den største beskyttede blandede prærie i USA. Badlands Wilderness beskytter 25.958 hektar (64.144 acres) af parken som vildmarksområde, og er stedet for genindførelsen af sortfodet ilder, den mest truede af landpattedyr i Nordamerika.

Stronghold-delen af nationalparken administreres i fællesskab med Oglala Lakota-stammen og omfatter lokaliteter for 1890'ernes åndedanse, en tidligere United States Air Force bombe- og skydebane, og Red Shirt Table, der er parkens højeste punkt på 1.020 meter (3.340 fod).

Nationalparken blev oprindeligt navngivet Badlands National Monument den 4. marts 1929, men blev ikke oprettet før den 25. januar 1939. Ifølge Mission 66-planen blev Ben Reifel Besøgscentret bygget til monumentet i årene 1957–58. Parken omdøbtes til nationalpark den 10. november 1978. Nationalparken administrerer også den nærliggende Minuteman Missile National Historic Site.

Kildehenvisninger

Eksterne henvisninger 

Nationalparker i USA
South Dakota
Wolfgang Stark

Wolfgang Stark (født 20. november 1969) er en tysk fodbolddommer. Han har dømt internationalt under det internationale fodboldforbund FIFA siden 1999, hvor han er placeret i den europæiske dommergruppe.

Ved siden af den aktive dommerkarriere arbejder Stark som bankmand .

Stark er blandt de udtagede dommere til sommerens EM 2012 i Polen og Ukraine

Karriere

VM 2010 
Stark deltog ved VM 2010 i Sydafrika, hvor det blev til 3 kampe.

   –   (gruppespil)
   –   (gruppespil)
   –   (ottendedelsfinale)

EM 2012 
Ved EM 2012 i Polen og Ukraine har Stark haft følgende kampe:
   –   (gruppespil)

Kampe med danske hold 
 Den 1. november 2006 dømte Stark Champions League-kampen mellem F.C. København og Manchester United i gruppespillet. FC København vandt kampen 1-0.

Referencer 

Fodbolddommere fra Tyskland
Personer fra Tyskland
Dommere i VM i fodbold 2010
Dommere i UEFA Champions League
Maligiaq Padilla

Maligiaq Johnsen Padilla (Født i 1982) er en grønlandsk kajakroer. I 1995, da han var 13 år, vandt han samtlige konkurrencer i sin aldersgruppe i National Kayaking Championship.

Han er den eneste person i historien, der har vundet Grønlandsmesterskabet i kajakroning 4 gange. Han vandt sin første titel, da han var 16 år gammel.

Links 
 SeaKayaker Magazine

Sportsfolk fra Grønland
Kajakroere
Yuichi Nishimura

Yuichi Nishimura (født 17. april 1972) er en japansk fodbolddommer. Han har dømt internationalt under det internationale fodboldforbund FIFA siden 2004, hvor han er placeret i den asiatiske dommergruppe. Han debuterede ved en VM slutrunde i 2010.

Karriere

VM 2010 
Nishimura deltog ved VM 2010 i Sydafrika, hvor det blev til 4 kampe. 

   –   (gruppespil)
   –   (gruppespil)
   –   (gruppespil)
   –   (kvartfinale)

Referencer 

Fodbolddommere fra Japan
Dommere i VM i fodbold 2010
Fodbolddommere under sommer-OL 2012
Ricky Enø Jørgensen

Ricky Enø Jørgensen (født 5. juni 1989 i Ilulissat, Grønland) er dansk tidligere elitecykelrytter, der har kørt for bl.a. Team Designa Køkken i 2008 og Glud & Marstrand Horsens i 2009 og 2010 under Michael Skelde, den nuværende ejer af Team CULT Energy. 

Ricky Enø kørte fast på U23-landsholdet i 2009 og 2010. Han blev U23-danmarksmester 2010, hvor han vandt foran holdkammeraten Christopher Juul-Jensen.  

Ricky Enø Jørgensen styrtede i Olympia Tour i 2011 og blev opereret i højre knæ, men blev efterfølgende nødt til at indstille den aktive karriere. I stedet blev han sportsdirektør på Team Designa Køkken - Knudsgaard og Team ColoQuick. I 2016 bliver Ricky Enø sportschef for Team TREFOR.

Udmærkelser 
 Årets Talent i dansk cykelsport (2007)

Referencer

Eksterne henvisninger 

Mandlige cykelryttere fra Danmark
Cykelryttere fra Grønland
Personer fra Ilulissat
Sportsdirektører fra Danmark
Fredede fortidsminder i Danmark

Dette er en liste over fredede fortidsminder i Danmark sorteret alfabetisk efter kommune. Listen er baseret på lister fra Kulturarvsstyrelsen pr. maj 2011.

Kulturarvsstyrelsens database indeholder både fortidsminder, fund og steder, hvor museerne har gjort arkæologiske fund. Nogle fortidsminder er synlige i landskabet mens andre ligger skjult under jorden. 

Der er knapt 32.000 fredede lokationer i Danmark. På disse lokationer er der én eller flere fund/fortidsminder som alle har tilknyttet et fredningsnummer. Det er ikke umiddelbart muligt ud af de offentlige registreringer at afgøre hvilke af fortidsminderne, der rent faktisk er fredet. 

I nedenstående lister er der så vidt muligt kun medtaget fredede fortidsminder, dvs. fund og fundsteder er så vidt muligt sorteret fra. Nedenstående liste indeholder godt 37.000 fortidsminder fordelt på godt 31.000 lokationer.

Efter kommune

Se også 
 Fredede bygninger i Danmark

Eksterne henvisninger 

 Kulturarvsstyrelsens hovedside 
 Kulturarvsstyrelsens side over fund og fortidsminder 

 
WikiProjekt Wiki Loves Monuments
Alberto Undiano Mallenco

Alberto Undiano Mallenco (født 8. oktober 1973 i Pamplona, Spanien) er en spansk fodbolddommer. Han har dømt internationalt under det internationale fodboldforbund FIFA siden 2004, hvor han er placeret i den europæiske dommergruppe. Han debuterede i den bedste spanske række Primera División i 2000 som 26 årig, hvilket gør ham til den yngste nogensinde i den spanske liga.

Ved siden af den aktive dommerkarriere arbejder Mallenco som sociolog .

Karriere

VM 2010 
Mallenco deltog ved VM 2010 i Sydafrika, hvor det blev til 3 kampe.

   –   (gruppespil)
   –   (gruppespil)
   –   (ottendedelsfinale)

Kampe med danske hold 
 Den 29. maj 2006 dømte Mallenco kampen mellem Danmark og Ukraine i gruppespillet ved EM for U-21-landshold. En kamp som Ukraine vandt 2-1.

Referencer 

Fodbolddommere fra Spanien
Dommere i VM i fodbold 2010
Personer fra Barcelona
Guntis Ulmanis

Guntis Ulmanis (13. september 1939 i Riga i Letland) er en lettisk politiker, og var den femte lettiske præsident. Ulmanis blev valgt som Letlands præsident i 1993 af Letlands parlament Saeima, og han genvalgtes for endnu en periode i 1996.

Ulmanis' bedstefar var bror til daværende lettiske præsident og premierminister Kārlis Ulmanis. I 1941 søgte Guntis Ulmanis og hans familie tilflugt i Krasnojarsk Oblast i Sibirien. I 1946 kom han tilbage til Letland, men hans familie fik ikke lov til at bosætte sig i Riga, og de derfor slog sig ned i Edolē i Kuldīgas distrikt. I 1949 skulle resten af Ulmanis' familie have være forvist, hvilket de var i stand til at undgå, da skæbnen ville, at hans mor giftede sig igen, og hans nye efternavn blev Rumpītis. De flyttede derefter til Jūrmala, hvor Ulmanis gik i skole. Efter eksamen gik han på det økonomiske fakultet ved Letlands Universitet.

Efter at have afsluttet sine studier ved universitetet i 1963, blev Ulmanis indkaldt til hæren, hvor han tjente i to år. I 1965 meldte Ulmanis sig ind i Sovjetunionens kommunistiske parti. Han begyndte at arbejde som økonom på en byggeplads og blev senere forfremmet til sporvogns- og trolleybusadministrator i Riga. Derefter avancerede Ulmanis til stillingen som næstformand for planlægningsudvalget i Rigas eksekutivkomite. Men, hans familiemæssige tilknytning til præsident Kārlis Ulmanis blev opdaget, og han blev fyret i 1971. Ulmanis arbejdede i lavere stillinger i Rigas kommunale servicesystem. For nogen tid arbejdede han som lærer, og underviste i økonomisk planlægning på Rigas Polytekniske Institut og Letlands Universitet.

Kildehenvisninger 

Personer fra Riga
Letlands præsidenter
Storkors af Sankt Olavs Orden
Ladislao Mazurkiewicz

Ladislao Mazurkiewicz Iglesias (14. februar 1945 i Piriápolis, Uruguay - 2. januar 2013) var en uruguayansk fodboldspiller og -træner, der som målmand på Uruguays landshold deltog ved tre VM-slutrunder (1966, 1970 og 1974). Heraf var den mest succesfulde 1970-turneringen i Mexico, hvor holdet sluttede på fjerdepladsen, og hvor Mazurkiewicz blev kåret som slutrundens bedste målmand. I alt nåede han at spille 36 kampe for landsholdet.

Mazurkiewicz spillede på klubplan primært for CA Peñarol i hjemlandet, som han også stod i spidsen for som træner.

Referencer 

Fodboldspillere fra Uruguay
Fodboldspillere fra Club Atlético Peñarol
Fodboldtrænere fra Uruguay
Fodboldspillere fra Cobreloa
Fodboldspillere fra América de Cali
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Vorskla

Vorskla (russisk og  ) er en  biflod til Dnepr der løber i Rusland og det nordøstlige Ukraine.

Floden er 464 km lang, har et afvandingsareal på 14.700 km² og er sejlbar fra udmundingen i Dnepr til Kobelyaky.

En gammel fort, der menes at være Gelonos, ligger ved Vorskla syd for Okhtyrka. Vorskla er blandt andet kendt for slaget ved Vorskla i 1399. I 1709 blev byen Poltava på bredden af Vorskla belejret af den svenske kong Karl XII.

Vorsklas største bifloder er: Vorsklytsia, Boromlya, Merlo, Kolomak, og Tahamlik.

Ved floden ligger blandt andet byerne: Poltava, hovedstaden i Poltava oblast, Okhtyrka og Kobeljaky.

Referencer

Eksterne henvisninger 

 Fotos af Vorskla

Bifloder til Dnepr
Floder i Belgorod oblast
Floder i Poltava oblast
Floder i Sumy oblast
Center for Sergent- og Maritim Uddannelse

Center for Sergent- og Maritim Uddannelse (SMC) er en af de seks kompetencecentre underlagt Søværnets Skole, og er indgangspunktet for alle værnepligtige, konstabler og kadetaspiranter der starter i Søværnet. Alle skal igennem Søværnets Basisuddannelse (SBU) for at lære de grundlæggende principper, holdninger og færdigheder der er nødvendige for at kunne bestride en stilling i Søværnet. Skolen er desuden uddannelsessted for samtlige sergenter i Søværnet.

Skolen hed oprindeligt Søværnets Sergent- og Reserveofficersskole (SSR) og fungerede udelukkende, som navnet antyder, med at uddanne sergenter og reserveofficerer. Skolen er placeret i det naturrige Bangsbostrand i det sydlige Frederikshavn. Skolen blev den 1. januar 2008 slået sammen med Søværnets Grundskole (SGS) der var placeret i Auderød og aktiviteterne blev samlet i Frederikshavn under navnet Søværnets Sergent- og Grundskole (SSG) frem til 1. januar 2014 hvor skolen fik sit nuværende navn. Omkring 800 elever kommer årligt igennem skolen på de forskellige uddannelser og skolen håndterer op til 350 elever af gangen.

Foruden SBU varetages flere andre uddannelser også af skolen, blandt andet:
 Uddannelse af sergenter samt videreuddannelse af disse til over- og seniorsergenter.
 Grund- og sergentuddannelse for kadetaspiranter.
 Obligatorisk uddannelse i redningsmidler for alle søværnets ansatte foregår i skolens svømmehal.
 Efteruddannelser inden for redningsmidler, fartøjstjeneste, sanitet, håndvåben og maritime force protection.

Som værnepligtig vil man blandt andet komme til at gennemgå træning i grundlæggende militæruddannelse, (vagttjeneste, håndvåben, førstehjælp, brandbekæmpelse, redningshjælp, speedbådscertifikat og røgdykkeruddannelse).

Kilder og referencer 

 Forsvaret.dk: Center for Sergent- og Maritim Uddannelses hjemmeside

Søværnet
Militære uddannelsesinstitutioner
Bygninger, konstruktioner og anlæg i Frederikshavn
Uddannelse i Frederikshavn
Enda Kenny

Enda Kenny (født 24. April 1951 i Castlebar, County Mayo) er en irsk politiker fra partiet Fine Gael, der var taoiseach (Irlands regeringsleder) fra marts 2011 til juni 2017.

Biografi 
Kenny besøgte St. Patrick’s Teacher Training College i Drumcondra/Dublin og National University of Ireland i Galway. I 1975 blev han ved et eftervalg i Mayo West valgkredsen valgt til den 20. Dáil Éireann og besatte dermed sin afdøde faders Henry Kenny ledige sæde. Mandatet kunne han forsvare ved alle de følgende valg. Under den 24. Dáil var han viceminister fra den 13. februar 1986 til marts 1987 i undervisningsministeriet. I december 1994 blev Kenny af Taoiseach John Bruton udnævnt til handels og turistminister og var med i regeringen indtil juni 1997.

Efter at Fine Gael havde tabt 23 mandater ved valget til Dáil Éireann i 2002, blev Kenny i juni 2002 valgt til formand for partiet. Ved Underhusvalget i maj 2007 fik Fine Gael 51 mandater og blev det næststørste parti i parlamentet. Efter Fine Gaels valgsejr ved valget til Underhuset i februar 2011 blev Kenny den 9. marts 2011 Taoiseach og afløste dermed Brian Cowen fra Fianna Fáil.

Foruden at være medlem af parlamentet var han fra 1975 til 1995 medlem af Mayo County Council. Kenny er gift og har tre børn.

Eksterne henvisninger 

 Enda Kennys hjemmeside
 Irish Ministries
 Oireachtas medlemside
 Fine Gaels medlemsside 

Regeringsledere fra Irland
Morvilles Gård

Morvilles Gård er en empirebygning på hjørnet af Sct. Mogens Gade 8 og Gråbrødre Kirke Stræde ved domkirkekvarteret i Viborg. Den er opført i røde mursten år 1798 af bygmester Willads Stilling og afløste en bygning fra ca. 1700. Statsadvokaten for Midt-, Vest- og Sydøstjylland har kontor i bygningen. Den har været fredet siden 1919.

Bygningen er navngivet efter familien Morville, der ejede den fra 1830 til 1947. Morvilles Gård var arkitekt Johan Otto von Spreckelsens barndomshjem. Fra 1947 har bygningen været ejet af Viborg Kommune.

Litteratur 
 TIDSSKRIFTSARTIKEL: Fra Viborg amt. – 1961. – S. 60-123 : ill. af Otto von Spreckelsen

Eksterne henvisninger 
 Sagsbeskrivelse hos Kulturarvsstyrelsen

Fredede palæer, borgerhuse og lejlighedskomplekser i Danmark
Etableret i 1798
Bygninger, konstruktioner og anlæg i Viborg
Fredede bygninger, konstruktioner og anlæg i Viborg Kommune
André Bettencourt

André Bettencourt (født 21. april 1919 i Saint-Maurice-d'Ételan, død 19. november 2007 i Neilly-sur-Seine) var en fransk politiker, der var minister under Pierre Mendès-France og Charles de Gaulle og hædret for sin indsats i modstandsbevægelsen under 2. verdenskrig. Bettencourt blev hædret med Croix de Guerre og slået til ridder af Æreslegionen. 

I sin ungdom var Bettencourt medlem af den højreekstremistiske gruppering La Cagoule, der modtog økonomisk støtte af Eugène Schueller, grundlæggeren af L'Oréal. Derudover skrev han fra 1940 til 1942 antisemitiske artikler i den nazistisk finansierede avis La Terre Française. I efterkrigstiden blev han medlem af det liberal-konservative Républicains indépendants. Han var i en kort periode i 1968 minister for post og telekommunikation og blev derefter industriminister. Han sad frem til 1969. 1970-1971 var han kulturminister og endelig i foråret 1973 udenrigsminister; dog var han kun på posten i to uger. Fra 1974 til 1981 var han formand for regionsrådet i Haute-Normandie og fra 1965 til 1981 tillige borgmester i Saint-Maurice-d'Etelan.

André Bettencourt blev i 1950 gift med Schuellers datter, Liliane, der ved sin død var hovedaktionær i L'Oréal, verdens rigeste kvinde og verdens 17. rigeste person med en formue på USD 39,5 mia. 

Parret fik sammen én datter; Françoise Bettencourt Meyers, som i januar 2022, ifølge Bloomberg Billionaires Index var verdens rigeste kvinde, verdens 12. rigeste person, med en formue på USD 94,9 Mia., samt bestyrelsesformand i L'Oréal. 

Udenrigsministre fra Frankrig
Kulturministre fra Frankrig
Erhvervsfolk fra Frankrig
Riddere af Æreslegionen
Fortaleza Esporte Clube

Fortaleza Esporte Clube (forkortet Fortaleza E.C., Fortaleza) er en fodboldklub beliggende i byen Fortaleza, delstaten Ceará i Brasilien.

Ekstern kilde/henvisning 
 Officiel hjemmeside for Fortaleza E.C.

Titler 

Statslige

 Campeonato Cearense: (40) 1920, 1921, 1923, 1924, 1926, 1927, 1928, 1933, 1934, 1937, 1938, 1946, 1947, 1949, 1953, 1954, 1959, 1960, 1964, 1965, 1967, 1969, 1973, 1974, 1982, 1983, 1985, 1987, 1991, 1992*, 2000, 2001, 2003, 2004, 2005, 2007, 2008, 2009, 2010, 2015

1992' mesterskabet blev delt af 4 vindere.

Fodboldklubber i Brasilien
Etableret i 1918
Fortaleza
Orlando Peçanha de Carvalho

Orlando Peçanha de Carvalho eller bare Orlando (20. september 1935 – 10. februar 2010) var en brasiliansk fodboldspiller, der som forsvarer på Brasiliens landshold vandt guld ved VM i 1958 i Sverige. Han spillede i alt 30 landskampe for brasilianerne.. Han deltog også ved VM i 1966.

Orlando spillede på klubplan for Vasco da Gama og Santos i hjemlandet, samt for Boca Juniors i Argentina.

Referencer 

Fodboldspillere fra Brasilien
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Club de Regatas Vasco da Gama
Fodboldspillere fra Santos FC
Fodboldspillere fra Boca Juniors
Verdensmestre i fodbold
Alf Larsen Whist

Alf Larsen Whist (6. august 1880 i Frederikshald – 16. juli 1962) var en norsk forretningsmand og politiker for Nasjonal Samling. Han var ombudsmand for erhvervslivet fra 1941, præsident i Norges Næringssamband fra 1943, minister uden portefølje for erhvervslivets krigsindsats i Vidkun Quislings anden regering fra 1943 og erhvervsminister fra 1944 til 1945.

Whist skrev i 1942, at det primære mål for regeringen måtte være at "give erhvervslivet bedre forudsætninger end før".

Fra bedrageridom til ministerpost 
Allerede omkring 1925 var Whist kendt i Norge for sine tvivlsomme forretningsmetoder. En offentlig granskning efter konkursen i Norske Lloyds som han havde stiftet i 1905, kompromitterede ham helt, så han flyttede til Frankrig og startede Alliance Francaise. I 1936 blev han for dette selskabs konkurs dømt til at betale henved to millioner francs tilbage. På trods af dommen sikrede han sig stillingen som formand i Vinmonopolets styre i 1940. 

Det var næppe tilfældigt, at han meldte seg inn i Nasjonal Samling 14. juli 1940 - på den franske nationaldag. Samme efterår forærede han Quisling en hytte kaldt "Ørnereden" på Leangkollen i Asker (i dag Leangkollen hotel). Hans svigersøn Sven Dysthe fortalte sommeren 1945, at Whist tiltvang sig grunden og begyndte at bygge, inden han havde modtaget skødet. Joseph Goebbels og Heinrich Himmler fik hver sin sauna leveret fra Whists firma. Hans tidligere ejendomsselskab Heggedal bruk (= savmølle) A/S i Asker begyndte at levere laftebygninger til tyskerne. Hele 200 tømmerhuse fik han rejst til general Dietls tropper, som holdt Finnmark besat. 92,9 % af virksomhedens omsætning under krigen kom fra leverancer til Wehrmacht og andre tyske instanser. I marts 1941 omorganiserede Whist Vinmonopolet, så det blev helt NS-styret, og i 1943 blev førerprincippet indført i selskabet. Til jul 1941 sendte han 300 halvflasker brændevin "som julegave til nordmænd i Waffen SS i Rusland". I januar 1944 var han blandt de få udvalgte, der var inviteret med af Quisling på hans årlige besøg hos Hitler. I mellemtiden var dommen i Frankrig omstødt af appelretten i Paris i 1942.

I retssagen mod ham fandt to af dommerne dødsstraf passende, men flertallet idømte Whist livsvarigt tvangsarbejde. Han ble også livsvarigt fradømt "almen tillid", og henved 200.000 kroner af hans formue blev inddraget, samtidig som han blev idømt en erstatning på tre millioner kroner. I efteråret 1951 blev hans kone syg, og han blev løsladt fra Bjørkelangen tvangsarbejdslejr. Et år senere blev han benådet.

Noter 

Ministre fra Norge